Idrettsrådets oppmerksomhet for mesterskap

Vedtatt i styremøte 4. desember 2024

1. En utmerkelse, uavhengig av antall mesterskap, kan tildeles enkelt- og lagvinnere bosatt/hjemmehørende i Moss Kommune. Individuelle utøvere får oppmerksomheten selv om utøveren representerer en klubb/idrettslag som er registrert i en annen kommune.

2. Utmerkelsen kan tildeles gullmedaljevinnere innen NM, og til alle medaljevinnere innen nordiske mesterskap, EM, VM, Olympiske leker og Paralympics. Andre, spesielle tilfeller kan vurderes.

3. Utmerkelsen kan tildeles for alle grener/disipliner der det konkurreres i offisielle mesterskap innen idretter innenfor særforbund som er medlem av NIF og klubb/lag medlem av Moss Idrettsråd.

4. Når et helt lag skal tildeles oppmerksomhet blir den gitt til styreleder, lagleder og/eller kapteinen i klubben/idrettslaget.

5. Tildeling kan gis til vinnere i eldste juniorklasse samt den åpne seniorklassen. Det tildeles som hovedregel ingen utmerkelse for vinnere av veteranklassen.

6. Mesterskapet må kvalitetssikres / bekreftes av tilsvarende hovedorganisasjon, og må være gitt offisiell status. Dette må dokumenteres på innmeldingsskjema eller i vedlegg.

7. Ordningen kunngjøres via utsendelse av informasjon til alle lag/klubber, samt via idrettsrådets egne sosiale flater (hjemmeside/Facebook). Ved innmelding benyttes skjemaet «Mesterskapsvinnere». Innmeldingsfrist er 20. Januar.

8. Innkomne forslag på kandidater vurderes av et utvalg oppnevnt av styret i Moss Idrettsråd.

9. Dersom det er tvil om noen skal motta idrettsrådets oppmerksomhet, skal saken avgjøres av leder og nestleder i idrettsrådet i fellesskap.

10. Tildelingen av gavepremier til mesterskapsvinnere gjøres av ordføreren, eller annen oppnevnt person ved et årlig fastsatt arrangement.

11. Vinnerne tilskrives personlig, med invitasjon til overrekkelsen.